Pranešimas apie 2014 m. rugsėjo 24 d. posėdį 
2014 m. rugsėjo 24 d. įvyko Komisijos posėdis, kuriame buvo nagrinėjami šie klausimai:
1. Dėl Gintauto Narkūno kreipimosi „Dėl Lietuvos Respublikos baudžiamojo kodekso pakeitimo“
2. Dėl Lauryno Bartuškevičiaus kreipimosi „Dėl Lietuvos Respublikos baudžiamojo kodekso 199 straipsnio 2 dalies pakeitimo“.
3. Dėl Prano Kavaliausko kreipimosi „Dėl pensijų indeksavimo, atsižvelgiant į infliacijos dydį“.

Pirmuoju klausimu Komisija, vadovaudamasi Peticijų įstatymo 9 straipsnio 3 dalies 5 punktu, priėmė sprendimą Gintauto Narkūno kreipimosi „Dėl Lietuvos Respublikos baudžiamojo kodekso pakeitimo“ nepripažinti peticija.
Šis sprendimas buvo priimtas todėl, kad Peticijų įstatymo 9 straipsnio 3 dalies 5 punkte yra nustatyta, kad kreipimasis nepripažįstamas peticija, jei peticijų komisija per kalendorinius metus dėl tų pačių reikalavimų ir siūlymų, išdėstytų kreipimesi, jau yra priėmusi sprendimą. Šių metų balandžio 16 d. Komisija atmetė Rolando Čiapo peticijoje pateiktą pasiūlymą „pakeisti Lietuvos Respublikos baudžiamąjį kodeksą taip, kad viena kardomojo kalinimo (suėmimo) diena būtų prilyginta dviem laisvės atėmimo dienoms. Seimas pritarė Komisijos išvadai ir balandžio 24 d. priėmė Seimo protokolinį nutarimą atmesti šį pasiūlymą. Šis Seimo sprendimas yra galutinis ir neskundžiamas.
Antruoju klausimu Komisija, vadovaudamasi  Lietuvos Respublikos peticijų įstatymo 4 straipsnio 1 dalimi, priėmė sprendimą Lauryno Bartuškevičiaus prašymo „Dėl Lietuvos Respublikos baudžiamojo kodekso 199 straipsnio 2 dalies pakeitimo“ nenagrinėti Peticijų įstatymo nustatyta tvarka, nes neaiškiai išdėstytas jame pateiktas pasiūlymas. 
Peticijų įstatymo 4 straipsnio 1 dalyje yra nustatyta, kad kreipimesi turi būti aiškiai išdėstytas pasiūlymas (ai) ar reikalavimas (ai), tačiau pareiškėjas prašo „skubiai priimti BK 199 straipsnio 2 dalies pataisą“ ir nenurodo, kokią. Jis taip pat rašo, kad „šitokio pobūdžio nusikaltimas turi būti traktuojamas kaip baudžiamasis nusižengimas, o ne kaip sunkus nusikaltimas“, kad „kontrabanda daugiau asocijuojasi su nusikaltimu ekonomikai“, kad „LR BK 199 str. 2 d. yra netobulas ir mažai apibrėžtas, jis nurodo, kad gabeno šaunamuosius ginklus, šaudmenis (...), bet šiame straipsnyje nėra jokių kiekių, pagal kuriuos teismas galėtų įvertinti kontrabandos pavojingumo ir sunkumo lygį ir ar absoliučiai tai būtų galima įvardinti kontrabandai“. 
Taigi pasiūlymą reikia suformuluoti aiškiai ir nedviprasmiškai.
Komisija taip pat nusprendė informuoti pareiškėją apie tai, kad Komisija ne kartą jau svarstė pareiškėjų pasiūlymus Lietuvos Respublikos baudžiamajame kodekse išvardinti, koks narkotinių medžiagų kiekis yra nedidelis, didelis ar labai didelis, tačiau Baudžiamajame kodekse tokie dalykai nėra nustatomi. Tai yra nustatoma Lietuvos Respublikos sveikatos apsaugos ministro įsakymu.

